РЕПУБЛИКА СРПСКА

ОПШТИНА УГЉЕВИК

Одјељење за просторно уређење,

стамбено-комуналне послове и

друштвене дјелатности

Број: 02/3-92-4/23

Датум, 12.04.2023.године

 На основу члана 39. и члана 88. Закона о заштити животне средине („Службени гласник Републике Српске“ број 71/12, 79/15 и 70/20) и члана 3. Правилника о постројењима која могу бити изграђена и пуштена у рад само уколико имају еколошку дозволу („Службени гласник Републике Српске“ број: 124/12) Одјељење за просторно уређење, стамбено комуналне послове и друштвене дјелатности општине Угљевик обавјештава заинтересовану јавност

О ПОДНОШЕЊУ ЗАХТЈЕВА ЗА ИЗДАВАЊЕ ЕКОЛОШКЕ ДОЗВОЛЕ Д.О.О.

„ CAT PUTEVI“ УГЉЕВИК ЗА ЕКСПЛОАТАЦИЈУ ЛИТОТАМНИЈСКОГ КРЕЧЊАКА-КРЕДЕ, НА ЛЕЖИШТУ „ТУТЊЕВАЦ-ЛУКИЋА ВИНОГРАДИ“ КОД УГЉЕВИКА

 Министарство за просторно уређење, грађевинарство и екологију Бања Лука доставило је захтјев подносиоца Д.О.О. „Cat putevi“ Угљевик за издавање еколошке дозволе са документацијом за пројекат експлоатације литотамнијског кречњака-креде, на лежишту „Тутњевац-Лукића виногради“ код Угљевика на земљишту означеном као к.ч. број 2185/2, 2185/4, 2185/5, 2185/6, 2185/7 и 2186/1 К.О. Тутњевац, Општина Угљевик, површине 1,21 ha ради стављања на јавни увид.

Oдјељење за просторно уређење, стамбено-комуналне послове и друштвене дјелатности општине Угљевик ставља на јавни увид приложену документацију.

 Заинтересована јавност може извршити бесплатан увид у захтјев за еколошку дозволу и приложену документацију у просторијама општине Угљевик у року од 30 дана од дана објављивања овог обавјештења.

 У овом року заинтересована јавност може поднијети овом Одјељењу мишљење и примједбе о захтјеву и приложеној документацији у писаној форми.

[Докази за издавање еколошке дозволе - Тутњевац - Лукића виногради](https://opstinaugljevik.net/wp-content/uploads/2023/04/Dokazi-za-izdavanje-ekoloske-dozvole-Tutnjevac-Lukica-vinogradi.pdf)

 НАЧЕЛНИК ОДЈЕЉЕЊА

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Верица Петровић,дипл.правник